આપણે આતંકવાદથી ભરેલી દુનિયામાં ભલે જીવી રહ્યા છીએ પરંતુ અદ્લ અને ઈન્સાફની હુકુમતનો ઈન્તેઝાર કરી રહ્યા છીએ. અંધકારમાં છીએ પરંતુ નજરો નૂર તરફ છે. તે લોકો કે જેઓ હઝરત ઈમામ મહદી (અ.સ.)માં માન્યતા નથી ધરાવતા અને જેઓ ઈમામ (અ.સ.)ના પૂરનૂર ઝુહુરનો અને અદ્લ-ઈન્સાફની હુકુમતનો ઈન્તેઝાર નથી કરી રહ્યા, તેઓનો વર્તમાનકાળ અને ભવિષ્યકાળ બધું જ અંધકારમય છે. તેઓ ખુદ અંધકારમાં છે અને તેઓની નજરોની સામે પણ ફકત અને ફકત અંધકાર જ અંધકાર છે. આ જ માયુસી અને અંધકારમય નજરોએ આતંકવાદને જન્મ આપ્યો છે.